Publication: Magyar Közlöny
Issue: MK-2002-91 (Year: 2002, Number: 91)
Era: 1990-2004
Section: 21 5/1990. (IV. 12.) KöHÉM rendelet 14. § (2) bekezdés c) pont.
Paragraph Index: 649

3. Szemrevételezéses ellenõrzés A mérés megkezdése elõtt szemrevételezéssel kell ellen- õrizni: 3.1. A szerelés nélkül, a felülvizsgáló által választott, az általános mérnöki gyakorlat szerint megbízhatónak minõsíthetõ technológiával ellenõrizhetõ emisszió csökkentõ egységek és rendszerek megléte és állapota. Különös figyelmet kell fordítani a kipufogórendszer (hiánytalanság, tömítettség, állapot, sérülések), a légszûrõ, illetve a kipufogógáz visszavezetõ rendszer, a kipufogógáz kezelõ rendszer, katalizátor, a kartergáz visszavezetés, szekunder levegõ rendszer, párolgási emisszió csökkentõ rendszer és más, a levegõszennyezéssel kapcsolatos érzékelõk és beavatkozók ellenõrzésére. Ellenõrizni kell továbbá a gépkocsi általános környezetszennyezési állapotát (motor vagy egyéb olajszivárgás, hûtõfolyadék vagy légkondicionáló szivárgása stb.). 3.2. Az OBD kiolvasót, illetve a felülvizsgáló mûszert csatlakoztatni kell a gépkocsi diagnosztikai csatlakozójához, és 3.2.1. a gyújtást bekapcsolni (a motor beindítása nélkül), 3.2.2. megvárni a motorvezérlõ egységgel történõ kapcsolat felépülését. Ha a kapcsolat nem jön létre, egy alkalommal a gyújtást kikapcsolva és a kiolvasót leválasztva a 3.2. ponttól kezdõdõen ismételten meg kell kísérelni a kommunikáció létrehozását. 3.3. A zavarjelzõ (MIL) lámpa meglétének és jelzésének szemrevételezéses ellenõrzése (álló motornál világítania kell). 3.4. A szemrevételezéses ellenõrzés eredménye: — MEGFELEL — ha az emissziót befolyásoló elemek megvannak, hiánytalanok, sérülésmentesek, tömítettek stb., a motorvezérlõ és az OBD kiolvasó közötti kommunikáció létrejött, a MIL lámpa világít. — NEM FELEL MEG — ha az elõzõek nem teljesülnek. „NEM FELEL MEG” eredmény esetén a gépkocsi felülvizsgálata tovább nem folytatható.

Source: https://magyarkozlony.hu/hivatalos-lapok/a48a9cf1424d68d564d5e98167630fd83cd5205a/dokumentumok/ac4f7dd813244e0ebe54054182fe446f2b4a24f5/letoltes